Gymnázium Jána Baltazára Magina

Gymnázium Jána Baltazára Magina je všeobecné gymnázium vo Vrbovom. Gymnázium je pomenované podľa slovenského básnika a historika Jána Baltazára Magina, ktorý sa narodil vo Vrbovom. Zriaďovateľom je Trnavský samosprávny kraj. 

Gymnázium bolo založené 1. septembra 2000. Súčasný názov mu bol odovzdaný 12. októbra 2007, dovtedy sa gymnázium volalo prosto Gymnázium Vrbové. V školskom roku 2012/2013 boli na gymnáziu otvorené dve triedy bilingválneho štúdia v anglickom jazyku, čím sa stalo prvým štátnym bilingválnym gymnáziom v Trnavskom kraji.

V školskom roku 2019/2020 bol prvýkrát otvorený ruský bilingválny päťročný študíjny odbor. 

Škola sa pravideľne zapája do Stredoškolskej odbornej činnosti (SOČ) a má tiež aktívnu Zelenú školu.

 Študijné odbory 

1. Študijný odbor: 7902 J 74 – gymnázium – bilingválne štúdium (päťročné štúdium)  v anglickom jazyku

Študijný odbor je zameraný na štúdium v anglickom jazyku. V prvom ročníku žiaci absolvujú 11 hodín anglického jazyka z celkového týždenného počtu hodín (31). V druhom ročníku žiakom pribúdajú odborné predmety v anglickom jazyku ako anglická a americká literatúra, Economics a iné. Predmety v anglickom jazyku sú vyučované kvalifikovanými zahraničnými lektormi v spolupráci so slovenskými učiteľmi. Na zistenie predpokladov pre štúdium v cudzom jazyku sa overujú špeciálne zručnosti talentovými skúškami.

2. Študijný odbor: 7902 J 74 – gymnázium – bilingválne štúdium (päťročné štúdium)  v ruskom jazyku

Študijný odbor je zameraný na štúdium v ruskom jazyku. Znalosť ruského jazyka nie je podmienkou prijatia na tento typ štúdia. V prvom ročníku žiaci absolvujú 12 hodín ruského jazyka z celkového týždenného počtu hodín (32). V druhom ročníku  žiakom pribúdajú predmety v ruskom jazyku ako ruská literatúra, reálie rusky hovoriacich krajín a iné, vyučované skúsenými učiteľmi zo Slovenska a Ruska.  Na zistenie predpokladov pre štúdium v cudzom jazyku sa overujú špeciálne zručnosti talentovými skúškami.

 Referencie 

 Externé odkazy 
 Webová stránka školy

Kategória:Gymnáziá na Slovensku
Kategória:Vrbové
Kategória:Školy v okrese Piešťany
Kategória:Organizácie v zriaďovateľskej pôsobnosti Trnavského samosprávneho kraja